בית וזן

בית וַזַן (בערבית: بيت وزن) היא עיירה פלסטינית בשומרון, השייכת לנפת שכם. בגובה ממוצע של כ- 520 מטר מעל פני הים. בית וזן ממוקמת בפאתי שכם, כ- 4 קילומטרים מערבית למרכז העיר, ליד השכונות רפידיה וגֻ'נֵייד, על הכביש הראשי שמוליך לקלקיליה. על אף שמדובר ביישוב נפרד, כיום יש רצף בניה  בין הישובים.

מקור השם 
יש כמה סברות למקור השם:

א. היישוב נמצא במקום שבו היה היישוב הקדום בית זין. לפי המסורת השומרונית גרו ביישוב הקדום שבע משפחות שומרוניות שנאלצו להתאסלם ומכאן שמו של היישוב (זין פירושו שבע).  

ב. בשנת 1881 נקרא הכפר בשם: "בית אוּדֶן"  (Beit Udhen), או: בית אוּזֶן "Beit Uzen", 

ג. לפי מועצת הכפר, "וָזֶן" היתה אשתו של ראש שבט שגר כאן בעבר. 

ד. יש תושבים שסבורים כי השם הנוכחי הוא שיבוש של המלה אווזים בערבית (وزين אוּזִין)

היסטוריה 
ממצאים ארכיאולוגיים מצביעים על עקבות של התיישבות צלבנית בבית וואזן במאה ה-12. 

במפקד של האימפריה העות'מאנית בשנת 1517, ובמפקד של 1596 הופיע הכפר תחת השם Bayt Awzan , במחוז משנה של סנג'אק שכם. התושבים, כולם מוסלמים, שילמו מס קבוע של 33.3% על תוצרת חקלאית, בנוסף להכנסות מזדמנות, בסך של 13,000 אקצ'ה.

במאה ה-17 הגיעו לאזור, אנשים משבט בני ע'אזי מעבר הירדן. מתוך המגיעים, בני משפחת קאסם התמקמו בכפר וכן בדיר איסתיא, ככפרים המרכזיים שלהם ושלטו  בנפת ג'מאעין של סנג'אק שכם  . בשנת 1820 בנתה המשפחה, בכפר, ארמון מבוצר.  (ראה להלן - אתרים). ראש המשפחה השיח' קאסם אל-אחמד (قاسم الأحمد), היה המפקד המוביל של מרד האיכרים בשנת 1834 וכאשר אברהים פאשה כבש את האזור הוא תלה את קאסם ואת שני בניו.

אוכלוסיה 

בשנת 1882נקרא הכפר בית אודן (אודן או אוזן) ותואר כ"כפר קטן למדי מבית איבא, השוכן על המדרון שמעליו. הייתה לו באר בצד המזרחי, ומעיין בצלע הגבעה ממערב." 

שתי המשפחות הגדולות ביותר בבית וואזאן כיום הן משפחות אבו אשה ועבד אל-חק  .

אדמות, חקלאות ומים 
בסקר קרקעות משנת 1945, היה שטח הכפר 3,711 דונם אדמה. מתוכם 730 דונם היו מטעים ואדמות עם השקיה, 1,864 שימשו לדגנים ועל 22 דונם - שטח בנוי.  

לאחר הסכמי אוסלו בשנת 1995, סווגו 81% מאדמות הכפר כשטח A, ו 19% הנותרים סווגו כשטח B. 

מעל מעיין המים שבכפר נבנה מיכל וממנו מסתעפת רשת המים לבתי התושבים (1995). מי כמה מעיינות בשולי הכפר משמשים לחקלאות (שופעים רק בחורף)

אתרים 
ארמון משפחת קאסם:  נבנה בשנת 1820. ב 1927 ניזוק קשה, מרעידת אדמה ונותר נטוש, שנים רבות. הארמון שופץ, בסיוע הממשלה השבדית  והוחכר לאוניברסיטת א-נג'אח משכם. במקום נמצא מרכז הפיתוח העירוני והאזורי באוניברסיטה.

מוסדות 
בשנת 1997 הוקמה מועצה מקומית לניהול מאוחד של הכפרים: בית וזן, בית איבא וזאוואתא.

קישורים חיצוניים

הערות שוליים 

נפת שכם
הרשות הפלסטינית: יישובים
יישובים שומרוניים לשעבר